ཕན་གནོད་གནས་སྐབས་གནང་བཀག་གནད།།གདོན་སྦྱིན་གནག་ཕྱུགས་གནམ་ལྟར་གནག།གནས་བརྟན་ཉེར་གནས་གནས་ཁང་གནས།།གནོད་བྱེད་ཟིལ་གནོན་གནའ་མི་གནུབས།།ཞི་གནས་གནས་འགྱུར་གནས་ལུགས་རྟོགས།།གནངས་གཞེས་གནམ་རུ་རྐང་པས་གནོན།།ཞེ་གནོང་གནད་གཅོད་གནས་ངན་ལེན།།གནོད་གནས་ལ་སོགས་གས་འཕུལ་ནའོ།།མནལ་གཟིམས་མནའ་མ་འོག་ཏུ་མནན།།མནབ་རྩལ་དྲི་མནམ་མནར་མེད་མནར།།མནར་སེམས་ཟས་མནོག་མནོག་ཆུང་བ།།མནོལ་རིགས་མནའ་བསྐྱལ་ན་བཟའ་མནབས།།མནོ་བསམ་མནོས་སོགས་མས་འཕུལ་ནའོ།།རྣམ་ཤེས་རྣོན་པོའི་རྣལ་འབྱོར་རྣམས།།རྣམ་རྟོག་རྣམ་གྲངས་རྣམ་པ་མང༌།།རྣ་གཤོག་རྩེ་རྣོ་རྣལ་མའི་དོན།།ཁུག་རྣ་རྣག་ཁྲག་ཞིང་རྣང་མ།།ཚིག་ཕྲད་རྣམ་པར་རར་བཏགས་ནའོ།།སྣར་མ་སྣྲོན་སྣྲུབས་སྣག་ཚ་སྣུར།།སྣང་བ་སྣ་ཚོགས་སྣ་ཡི་སྣབས།།སྣམ་བུའི་སྣམ་སྦྱར་སྣལ་མའི་སྣེ།།བར་སྣང་སྣང་གསལ་སྣུམ་དྲི་སྣོམ།།ལམ་སྣར་སྣ་བོའི་སྣག་དབོན་སྣང༌།།ལྟར་སྣང་སྣ་མང་སྣྲེལ་ཞི་སྣོད།།ཡུག་སྣམ་སྣམ་ཕྲན་སྣ་མ་སྣེའུ།།སྣད་ཡར་སེར་སྣའི་སྣོན་མར་སྣོམས།།རྒྱབ་ཀྱི་སྣམ་ལོགས་སར་བཏགས་ནའོ།།བརྣག་སེམས་ལྟོ་ལ་བརྣན་ཡང་བརྣངས།།བརྣག་དཀའི་བརྣག་པས་མདུན་དུ་བརྣུར།།སྦས་པའི་བརྣོགས་དང་ངེས་བཟུང་བརྣན།།བས་འཕུལ་ར་མགོ་ལྡན་པའི་ནའོ།།གནད་བསྣུན་མཚོན་བསྣུན་ནུ་མ་བསྣུན།།སྲོལ་བསྣུབས་གོང་འོག་བསྣོར་ཞིང་བསྣོལ།།མཚོན་བསྣམས་དུས་བསྣུར་ཞིབ་མོར་བསྣུར།།མཇུག་བསྣར་དྲི་བསྣམས་ནེམ་ནེམ་བསྣེམས།།མང་དུ་བསྣན་ནས་འདྲེས་པར་བསྣོས།།བས་འཕུལ་ས་མགོ་ལྡན་པའི་ནའོ།།